Flower Boy

Flower Boy (alternativt kalt Scum Fuck Flower Boy) er det fjerde studioalbumet til den amerikanske rapperen Tyler, The Creator. Albumet  ble utgitt den 21. juli 2017 av Columbia Records, med artisten selv som produsent.

Albumbet var hans første utgivelse på et stort plateselskap. Gjestevokalister var blant andre Frank Ocean, A$AP Rocky, Anna of the North, Lil Wayne, Kali Uchis, Steve Lacy, Estelle, Jaden Smith og Rex Orange County. Det ble gitt ut fire singler fra albumet. Flower Boy fikk gode anmeldelser og gikk rett inn som nummer to på US Billboard 200, og som nummer 12 på VG-lista topp 40 (albumlista).

 Promotering 
Den 6. juli 2017 brukte Tyler sosiale medier til å fortelle for første gang om albumets tittel, sporliste og utgivelsesdato. Han offentliggjorde også to platecovere. Hovedversjonen var designet av den Los Angeles-baserte kunstneren Eric White, og det alternative coveret var designet av Tyler selv. Albumet ble lekket elleve dager før den offisielle utgivelsesdatoen 21. juli.

 Singler 
Etter en uke med daglige nedtellinger på Twitter og Instagram, lanserte Tyler den 30. juni 2017 hovedsingelen på digitale strømmetjenester. Denne første singelen inneholdt låtene Who Dat Boy og 911 / Mr. Lonely. Han publiserte også en musikkvideo med "Who Dat Boy" på sin egen YouTube-kanal. Singelen ble nummer 87 på den amerikanske listen Billboard Hot 100, noe som var artistens høyeste plassering med en singel noensinne.

Albumets andre singel, Boredom, ble utgitt 11. juli 2017. Gjestevokalister på denne singelen er Rex Orange County og norske Anna of the North. Den tredje singelen, I Ain't Got Time!, ble utgitt 19. juli 2017, og den fjerde singelen, See You Again, ble utgitt 29. august 2017, med Kali Uchis som gjestevokalist.

 Salgstall 
Flower Boy debuterte som nummer to på den amerikanske listen Billboard 200 med 106 000 album-tilsvarende enheter, 70 000 av disse var fysiske album.

 Sporliste 
Alle låtene er produsert av Tyler, The Creator.
Nr.TittelGjesteartisterSkrevet avLengdeGjestevokalister1ForewordRex Orange CountyMichael Karoli, Jaki Liebezeit, Irmin Schmidt, Holger Schuering, Damo Suzuki, Tyler Okonma, Alex O'Connor3:142Where This Flower BloomsFrank OceanOkonma, Frank Ocean3:143SometimesOkonma0:36Shane Powers4See You AgainKali UchisOkonma3:005Who Dat BoyASAP RockyOkonma, Rakim Mayers3:256PotholeJaden SmithRoy Ayers, Okonma3:57Alexander Brettin7Garden ShedEstelleOkonma, Estelle3:42Rex Orange County8BoredomRex Orange County og Anna of the NorthOkonma5:20Corinne Bailey Rae og (ikke oppført/ukreditert) Shane Powers9I Ain't Got Time!Okonma3:26(ikke oppført:) Shane Powers10911 / Mr. Lonely"Frank Ocean og Steve LaceyRaymond Calhoun, Frank Ocean, Okonma4:15På 911:  Anna of the North / på Mr. Lonely: Davon "Jasper" Wilson, ASAP Rocky, Schoolboy Q og Lionel Boyce 11Droppin' SeedsLil WayneOkonma, Dwayne Carter, Jr.0:59Lil Wayne12NovemberOkonma3:45Kilo Kish13GlitterOkonma3:4414Enjoy Right Now, TodayOkonma3:55Pharrell Williams

 Referanser 

Kategori:Hiphop-album
Kategori:Musikkalbum fra 2017